Издат
Када дође до изненадних грчева у стомаку, таква болест се назива издат.
      Бајач стане десно од болесника, одголи му трбух, метне на пупак три зрна кукуруза, три зрна пасуља и три семенке од паприке, па онда, боцкајући га бритвом по стомаку говори басму (бр. 69).
      Баје се ножем и каменом, па се после бајања камен баци на раскрсницу (9, с. 249); или само ножем црнокорцем, па кад се заврши бајање нож се забоде у земљу (268, с. 212).
      Басму бр. 71 записао сам у с. Плужини код Сврљига, од Спасене Радојић (октобра 1973. године).
      Име Јана у басми бр. 65 није случајно. Тим именом се персонификују неке болести које се изражавају „надувавањем“. Среће се и у другим текстовима, ван бајаличке традиције са неким демонским обележјима. Етимологија овог имена се може довести у везу са неким називима вода (в. 661, с. 117-123).
     Одбројавање до девет (6р. 67, 69) врло је распрострањен мотив и среће се у басмама од различитих болести (337).
     Басму бр. 85 бајач употребљава за лечење од различитих болести (са незнатним променама).
     Примери басама од издати који нису наведени (9, с. 249; 268, с. 212; 314, с. 84-85; 338, с. 85-88; 337, бр. 208).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 392-393.

Народне басме и бајања